ມືປືນ ທີ່ຍິງສັງຫານ ນັກຂ່າວ ໂທລະພາບ ເອີ້ນ​ຕົນ​ເອງ​ວ່າ ​ເປັນມະນຸດ​​ ອັນຕະລາຍ 
ນາຍ Flanagan ​ໄດ້​ບັນ​ລະຍາຍ ​​​ເຖິງການ​ຍິງ​ສັງຫານ​ໝູ່​ ເມື່ອ​ເດືອນ​ມິຖຸນາ ຢູ່​ທີ່ ​ໂບດອາ​ເມຣິກັນຜິວດຳ ທີ່ເມືອງ Charleston ວ່າ ເປັນ “ຈຸດ​ພິກ​ປີ້ນ” ຂອງລາວ.
ຊາຍຜູ້ນຶ່ງ ທີ່ປາກົດວ່າ ຍິງນັກຂ່າວໂທລະພາບສອງຄົນ ເສຍຊີວິດ ໃນລະຫວ່າງທີ່ ພວກເຂົາຖ່າຍທອດ ອອກອາກາດສົດ ໃນວັນພຸດ ວານນີ້ ໄດ້ສົ່ງຖະແຫຼງການຍາວ 23 ໜ້າ ໄປຍັງຕາໜ່າງຂ່າວ ແຫ່ງຊາດ ເຊິ່ງຜູ້ກ່ຽວເອີ້ນຕົນເອງວ່າ ເຈົ້າໜ້າທີ່ ກ່າວວ່າ ນາຍ Vester Flanagan ອະດີດພະນັກງານ ຂອງສະຖານີໂທລະພາບ ລັດເວີຈີເນຍ WDBJ ບ່ອນທີ່ຜູ້ຍິງ ແລະ ຜູ້ຊາຍ ທີ່ຖືກຍິງຕາຍ ເຮັດວຽກຢູ່ເຊັ່ນກັນ ໄດ້ຍິງຕົວເອງ ໃນເວລາ ປະເຊີນໜ້າກັບເຈົ້າໜ້າທີ່ຕຳຫຼວດ ຢູ່ເທິງທາງຫຼວງສາຍນຶ່ງ ນອກ ນະຄອນ ຫຼວງວໍຊິງຕັນ ນາຍ Flanagan ເສຍຊີວິດ ສອງສາມຊົ່ວໂມງຕໍ່ມາ ຢູ່ທີ່ໂຮງໝໍໃນທ້ອງຖິ່ນ ຖະແຫລງການ ທີ່ນາຍ Flanagan ໄດ້ສົ່ງໄປ ໃຫ້ ລາຍການຂ່າວ ABC News ໄດ້ລະບຸ ລາຍລະອຽດຕ່າງໆ ຂອງນາຍ Flanagan ທີ່ມີການກ່າວຫາວ່າ ລາວໄດ້ຖືກຈຳແນກ ຍ້ອນວ່າ ລາວເປັນກະເທີຍ ແລະ ເປັນອາເມຣິກັນເຊື້ອສາຍອາຟຣິກາ ລາວຖືກໄລ່ອອກ ຈາກສະຖານີ ໂທລະພາບ WDBJ ໃນເມືອງ Roanoke ຂອງລັດ Virginia ໃນປີ 2013 ລາວຍັງໄດ້ຖືກໄລ່ອອກຈາກ ສະຖານີໂທລະພາບ ລັດຟໍລິດາ ອີກດ້ວຍ ໃນປີ 2000 ຫຼັງຈາກທີ່ມີການຮ້ອງທຸກ ກ່ຽວກັບພຶດຕິກຳຂອງຜູ້ກ່ຽວ ນາຍ Flanagan ໄດ້ບັນລະຍາຍເຖິງ ການຍິງສັງຫານໝູ່ເມື່ອເດືອນມິຖຸນາ ຢູ່ທີ່ ໂບດ ອາເມຣິກັນເຊື້ອສາຍອາຟຣິກາ ໃນເມືອງ Charleston ລັດ South Carolina ວ່າ ເປັນ ສຳຫລັບການກະທຳຂອງຜູ້ກ່ຽວເອງ ຖະແຫຼງການ ກ່າວອີກວ່າ ມືປືນຄົນດັ່ງກ່າວ ໄດ້ເປີດສາກຍິງ ໃສ່ນັກຂ່າວ ນາງ Alison Parker ອາຍຸ 24 ປີ ແລະ ມືກ້ອງຖ່າຍພາບ ທ້າວ Adam Ward ອາຍຸ 27 ປີ ໃນຂະນະທີ່ພວກເຂົາເຈົ້າ ກຳລັງ ສຳພາດ ຜູ້ນຳດ້ານທຸລະກິດໃນທ້ອງຖິ່ນ ຢູ່ທີ່ Smith Mountanin Lake ໃກ້ກັບເມືອງ Roanoke ທີ່ຫ່າງຈາກນະຄອນຫຼວງວໍຊິງຕັນ ໄປທາງກ້ຳຕາເວັນຕົກສຽງໃຕ້ ປະມານ 375 ກິໂລແມັດ ນາຍ Flanagan ຍັງມີຊື່ເປັນທາງການ ທີ່ຮູ້ຈັກກັນຄື ທ້າວ Brice Williams ບັນຊີສື່ ສັງຄົມ ສອງອັນ ທີ່ເປັນຂອງຜູ້ກ່ຽວ ພາຍໃຕ້ນາມແຝງດັ່ງກ່າວນັ້ນ ທີ່ຖືກນຳໃຊ້ ເພື່ອເຜີຍ ແຜ່ຮູບພາບຕ່າງໆ ຂອງການຍິງສັງຫານ ລວມຢູ່ ໃນພາບເຫຼົ່ານັ້ນ ວີດີໂອອັນນຶ່ງ ທີ່ເບິ່ງໃນທັດສະນະຂອງຜູ້ຍິງແລ້ວ ສະແດງໃຫ້ເຫັນ ຜູ້ກ່ຽວ ຍ່າງເຂົ້າໄປຫາ ທິມງານຂ່າວ ທີ່ບໍ່ຮູ້ສຶກຕົວນັ້ນ ແລ້ວຍົກປືນຂຶ້ນແນໃສ່ ນາງ Parker ແລະ ຍິງສອງສາມນັດ ນາງລົ້ມກິ້ງລົງ ກ່ອນໜ້າຈໍພາບຈະມອດໄປ ຕໍ່ຈາກນັ້ນ ສຽງປືນດັງຂຶ້ນອີກຫຼາຍນັດ ນາງ Parker ແລະ ທ້າວ Ward ເສຍຊີວິດຢູ່ທີ່ ສະຖານທີ່ເກີດເຫດ